Vertshuset Sinclair

Vertshuset Sinclair er en veikro og motell ved fylkesvei 2522 i Kvam i Gudbrandsdalen. Fram til 2016 gikk Europavei 6 rett forbi, og vertshuset var et populært stoppested for veifarende, midt mellom Oslo og Trondheim.

Navnet kommer fra den skotske offiseren Georg Sinclair, som feilaktig ble tatt for å være leder av Skottetoget, fra de gikk i land på Klungnes i Romsdal og kom over Lesja og ned Gudbrandsdalen. Skottene falt i det dramatiske slaget ved Kringen (1612). Den eldste kjente gravtavla på hans grav (1789), har stått utstilt inne på vertshuset.

 Historie 
Våren 1971 ble det gitt godkjennelse til å etablere Vertshuset Sinclair som en gjenreising av . Hotellet var et av de eldste i Gudbrandsdalen, fra 1899, og brant ned 14. september 1970.

Initiativtaker var Jon Selfors, som siden 1969 hadde vært veikrovert ved Europavei 18 på Elgesem i Sandefjord. Vertshuset er tegnet av arkitekt  og hadde opprinnelig en grunnflate på 900 m². Ved åpningen 1. juni 1972 hadde det en kafeteria med 94 sitteplasser og en motelldel med totalt 40 sengeplasser. I tillegg hadde det et selskapslokale i kjelleren med plass til 150 gjester.

Høsten 1997 overtok Selfors tre utrangerte sovevogner fra NSB som ble plassert på et eget spor ved Kvam stasjon, rett på andre siden av E6. Disse ble brukt til et eget overnattingstilbud. Vognene var tilkoblet vann og strøm, men gjestene måtte over til vertshuset for å dusje. De tre vognene av litra WLB type 4 med nummer 21028, 21029 og 21032 ble hugget på stedet i september 2006.

På grunn av sin posisjon midt mellom Oslo og byene på Nordvestlandet og Trondheim, og begrensningene i kjøre- og hviletid, gjorde Sinclair godt egnet for at ekspressbussruter kunne ha sjåførbytte og lovpålagt hvile der, og i tillegg gi både sjåfører og passasjerer mulighet til å kjøpe seg et måltid. Sinclair var også åpent for nattbussene, som hadde sine stopp der i halv tre–tre-tida. Rutene som hadde matpauser ved Sinclair på opptil tre kvarter var Nordfjordekspressen (Måløy–Oslo, 1988–2017), Møre-ekspressen (Ulsteinvik–Oslo, 1993–2017) og Lavprisekspressen (Trondheim–Oslo, 2004–2017). På det meste stoppet 20 busser i døgnet hos Sinclair. Også konkurrenten Mors kro, som lå ca. 700 m lengre vest, fungerte som pause- og matstopp for et par ekspressbussruter; Dag- og Nattekspressen (Ålesund/Molde–Oslo, 2000–2012) og Nordmørsekspressen (Kristiansund–Oslo, 2003–2010).

Det ble i slutten av 2000-årene bestemt at E6 i forbindelse med Biri–Otta-prosjektet skulle flyttes til Teigkamptunnelen på andre siden av Lågen. Selfors var positiv til dette, selv om det ville få negative konsekvenser for Sinclair. I 2011 tok han initiativet til å bygge et «Sinclair 2», et serviceanlegg med kafeteria ved det nye E6-krysset. Kjøkkenet og overnatting skulle fortsatt være i vertshuset. Disse planene ble aldri gjennomført.

 Omlegging av E6 
17. desember 2016 ble veien flyttet til andre siden av Lågen, noe som gjorde at mange busser og rundt 75 prosent av trafikken forbi forsvant.«Når vegen blir borte», Dølen 28. januar 2016. 13. januar 2017 flyttet Lavprisekspressen sin pausestopp til Vinstra vegpark på Lomoen. Årsdøgntrafikken (ÅDT) forbi Sinclair var i 1974 på  biler. I 2015 hadde ÅDT steget til biler, mens etter at veien ble flytta sank ÅDT til kun  biler i 2017. Den reduserte trafikken førte til at vertshuset stengte 1. mars 2017.«Sinclair har stengt», Dølen 2. mars 2017.

Nye drivere overtok lokalet og kom i drift igjen som Sinclair Jafs Café og Sinclair Rom. Inventaret som tidligere var sterkt preget av antikviteter fra Gudbrandsdalen ble byttet ut med historiske kjøretøyer, som traktorer. Sinclair Jafs Café stengte i 2022, men sommeren 2024 åpnet nye eiere et nytt overnattings- og spisested i lokalene under navnet Kvaminn og Jafs (sic).Dølen: Kvam Inn har åpnet dørene (publisert 23. juli 2024) Besøkt 14. oktober 2024

 Referanser 

 Eksterne lenker 
 Kvaminn og Jafs Offisielt nettsted Besøkt 14. oktober 2024

Kategori:Byggverk i Nord-Fron
Kategori:Restauranter i Norge
Kategori:Samferdsel i Nord-Fron
Kategori:Næringsliv i Nord-Fron